rejauldu/bengali-wikipedia huggingface dataset:
স্যাফ্রন বারোজ (জন্ম: ২২ অক্টোবর ১৯৭২) See also: একজন ব্রিটিশ ও মার্কিন অভিনেত্রী। তিনি সার্কেল অফ ফ্রেন্ডস, উইং কমান্ডার, ডিপ ব্লু সি, গ্যাংস্টার নাম্বার ওয়ান, এনিগমা, ট্রয়, রেইন ওভার মি, এবং দ্য ব্যাঙ্ক জব-এর মতো চলচ্চিত্রে অভিনয় করেছেন। ছোট পর্দায় তিনি বোস্টন লিগাল-এ লরেইন ওয়েলার, মাই ওন ওয়ার্স্ট এনিমি-এ ড. নোরা স্কিনার, ল অ্যান্ড অর্ডার: ক্রিমিনাল ইনটেন্ট-এ ডিটেকটিভ সেরেনা স্টিভেন্স এবং এজেন্টস অফ শিল্ড-এ ভিক্টোরিয়া হ্যান্ড চরিত্রে অভিনয় করেছেন। তিনি প্রাইম ভিডিও সিরিজ মোজার্ট ইন দ্য জাঙ্গল-এ সিনথিয়া টেইলর এবং নেটফ্লিক্স সিরিজ ইউ-এ ডটি কুইন চরিত্রে অভিনয় করেছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৭২-এ জন্ম বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক বিষয়শ্রেণী:মার্কিন যুক্তরাষ্ট্রে ইংরেজ অভিবাসী বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:ব্রিটিশ মঞ্চ অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:লন্ডনের অভিনেত্রী বিষয়শ্রেণী:২০শ শতাব্দীর ইংরেজ অভিনেত্রী বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:২১শ শতাব্দীর ইংরেজ এলজিবিটিকিউ ব্যক্তি
বিনিসুতয় (ইংরেজি নাম: Binisutoy: Without Strings) হল ২০২১ সালে মুক্তিপ্রাপ্ত বাংলা ভাষার নাট্য চলচ্চিত্র। যা অতনু ঘোষ পরিচালিত এবং সন্দীপ আগরওয়াল প্রযোজিত। মুখ্য চরিত্রে আছেন ঋত্বিক চক্রবর্তী এবং জয়া আহসান।   পটভূমি  কাজল এবং শ্রাবনী, ত্রিশের দশকের মাঝামাঝি দুই ব্যক্তি, একটি রিয়েলিটি গেম শো অডিশনে দেখা হয়। সাধারণ ব্যাকগ্রাউন্ড তাদের দ্রুত বন্ধন তৈরি করতে সাহায্য করে। একটি অদ্ভুত দুর্ঘটনায় শ্রাবনী আহত হয় এবং কাজল তাকে ডাক্তারের কাছে নিয়ে যায়। পথে, তারা তাদের জীবনের দুটি আকর্ষণীয় গল্প ভাগ করে নেয়। চিত্তাকর্ষক মানব নাট্য তাদের মধ্যে একটি বিদ্রূপাত্মক ঝগড়ার মধ্যে শেষ হয়।   অভিনয় শিল্পী    ঋত্বিক চক্রবর্তী - কাজলের চরিত্রে  জয়া আহসান - শ্রাবণী চরিত্রে   চান্দ্রেয়ী ঘোষ - জেনির চরিত্রে  দ্যুতি মৈত্র - কহন চরিত্রে সমন্তক  কৌশিক সেন - মামাত ভাইয়ের চরিত্রে   পুরস্কার    কেরালা আন্তর্জাতিক চলচ্চিত্র উৎসব   মাদ্রিদ ফিল্ম ফেস্টিভ্যাল  ঔরঙ্গাবাদ আন্তর্জাতিক চলচ্চিত্র  টুলুস ভারতীয় চলচ্চিত্র উৎসব  "ওয়েস্ট বেঙ্গল ফিল্ম জার্নালিস্ট অ্যাসোসিয়েশন" কর্তৃক সেরা অভিনেত্রী নির্বাচিত হন জয়া আহসান।   তথ্যসূত্র    বহিঃসংযোগ        বিষয়শ্রেণী:২০২১-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:অতনু ঘোষ পরিচালিত চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র
(). . 2008 IUCN Red List of Threatened Species. IUCN 2008. Retrieved on .About  Template for making references to 2008 IUCN Red List of Threatened Species.   Further comments can be added after the template.   Usage All parameters are required.   {{IUCN2008  |assessors=  |year=  |id=  |title=  |downloaded=   }}  Example usage   {{IUCN2008  |assessors=Kierulff, M.C.M., Rylands, A.B. & de Oliveira, M.M.  |year=2008  |id=11506  |title=Leontopithecus rosalia  |downloaded=06 Oct 2008}}  will be displayed as   See also
thumb|কিম কি দুক কিম কি দুক ( ) (জন্মঃ ডিসেম্বর ২০, ১৯৬০- মৃত্যুঃ ১১ ডিসেম্বর ২০২০ ) একজন দক্ষিণ কোরিয়ান চলচ্চিত্র পরিচালক।   জন্ম ও জীবন  কিম কি দুক ১৯৬০ সালের ২০শে ডিসেম্বর দক্ষিণ কোরিয়ার বোংঘোয়ায় জন্মগ্রহণ করেন । ১৯৯০ থেকে ১৯৯৩ সাল পর্যন্ত প্যারিসে ফাইন আর্টস বিষয়ে শিক্ষাগ্রহণ করেন। এরপর নিজ দেশ দক্ষিণ কোরিয়াতে এসে শুরু করেন চিত্রনাট্য লেখার কাজ এবং ১৯৯৫ সালে  কোরিয়ান ফিল্ম কাউন্সিল কর্তৃক আয়োজিত এক প্রতিযোগিতায় প্রথম পুরস্কার পান। পরের বছর তিনি ক্রোকোডাইল নামক একটি স্বল্প বাজেটের চলচ্চিত্র পরিচালনা করেন। ২০০০ খ্রিষ্টাব্দে তার চলচ্চিত্র রিয়াল ফিকশন ২৩তম মস্কো আন্তর্জাতিক চলচ্চিত্র উৎসবে জায়গা করে নেয়।. ২০০৪ খ্রিষ্টাব্দে বার্লিন আন্তর্জাতিক চলচ্চিত্র উৎসবে সামারিটান গার্ল চলচ্চিত্রের জন্য এবং ভেনিস চলচ্চিত্র উৎসবে ৩-আয়রন চলচ্চিত্রের জন্য তিনি সেরা পরিচালকের সম্মানে ভূষিত হন। ২০১২ খ্রিষ্টাব্দে পিয়েটা নামক তার চলচ্চিত্রটি ভেনিস, বার্লিন ও কান চলচ্চিত্র উৎসবে সেরা চলচ্চিত্রের সম্মান লাভ করে এবং ভেনিস চলচ্চিত্র উৎসবে গোল্ডেন লায়ন পুরস্কার লাভ করে।  পরিচালিত চলচ্চিত্র   Yearইংরেজি নামকোরীয় নাম প্রতিলিপিকরণ১৯৯৬CrocodileAgeoWild Animals야생동물 보호구역Yasaeng dongmul bohoguyeog১৯৯৮Birdcage Inn파란 대문Paran daemun২০০০The IsleSeomReal Fiction실제 상황Shilje sanghwang২০০১Address UnknownSuchwiin bulmyeongBad Guy 나쁜 남자Nabbeun namja২০০২The Coast GuardHaeanseon২০০৩Spring, Summer, Fall, Winter... and SpringBom yeoreum gaeul gyeoul geurigo bom2004Samaritan GirlSamaria3-IronBin-jip২০০৫The Bow Hwal২০০৬Time Shigan২০০৭BreathSoom২০০৮DreamBimong২০১১ArirangArirangAmenAhmen২০১২PietàPieta২০১৩MoebiusMoebius২০১৪One on OneIl-dae-il  তথ্যসূত্র    আরো পড়ুন   MARTONOVA, A. (2004) Contemporary Korean cinema - production, tradition and… Kim Ki-Duk. - In: The Plum Blossom. Papers from Korean Studies Conference, Sofia University “St. Kliment Ohridski”, Centre for Eastern Languages and Cultures, Sofia: Ex-M, p. 129 – 151  MARTONOVA, (2012) A. To feel HAN (Arirang by Kim Ki-duk) // Kino, No.3, Sofia:p. 49-47, ISSN 0861-4393 [Да чувстваш ХАН („Ариран” на Ким Ки-док). — Original title in Bulgarian]  MARTONOVA, A. (2007) The hieroglyph of cinema. Aesthetics and meaning in East Asia movies. Sofia: Panorama Publishing House, 242 pages,  (in Bulgarian)   বহিঃসংযোগ     Kim Ki-Duk: the past, the persistent problems and the near future  About Kim Ki-Duk's 2006 controversial declarations  Kim Ki-Duk's Two Trilogies  Review of Kim Ki-duk's Time  Working Biography    বিষয়শ্রেণী:১৯৬০-এ জন্ম বিষয়শ্রেণী:২০২০-এ মৃত্যু বিষয়শ্রেণী:দক্ষিণ কোরীয় চলচ্চিত্র অভিনেতা বিষয়শ্রেণী:দক্ষিণ কোরীয় চলচ্চিত্র পরিচালক বিষয়শ্রেণী:শ্রেষ্ঠ পরিচালক বিভাগে রৌপ্য সিংহ বিজয়ী বিষয়শ্রেণী:প্রাণীর প্রতি নিষ্ঠুরতা বিষয়শ্রেণী:২১শ শতাব্দীর দক্ষিণ কোরীয় অভিনেতা বিষয়শ্রেণী:দক্ষিণ কোরীয় চিত্রনাট্যকার বিষয়শ্রেণী:শ্রেষ্ঠ পরিচালনা বিভাগে রৌপ্য ভল্লুক বিজয়ী
অরণি বিংশ শতাব্দীর মাঝামাঝি ভাগে কলকাতা থেকে প্রকাশিত সাপ্তাহিক পত্রিকা। সত্যেন্দ্রনাথ মজুমদারের সম্পাদনায় এ পত্রিকাটির প্রকাশনা শুরু হয়েছিল ১৯৪১ খ্রিষ্টাব্দে। “অরণি” একটি রাজনীতি ও সংস্কৃতিমূলক সাময়িকপত্র, যার অভীষ্ট ছিল একটি গণতান্ত্রিক সমাজব্যবস্থা এবং মানুষের স্বাধীনতা। এই পত্রিকাটি সমাজতন্ত্রিক আদর্শে উজ্জীবিত ছিল, এবং এর কৌশল ছিল ফ্যাসিবাদের বিরোধিতা। বাংলার ফ্যাসিবাদবিরোধী সাহিত্যিকরা এই পত্রিকার সংগে সম্পৃক্ত হয়েছিলেন। কালক্রমে এটি ভারতের কমিউনিস্ট পার্টির একটি মুখপত্র হয়ে দাঁড়ায়।বাংলা ভাষা ও সাহিত্যের অভিধান, সম্পাদক: বীতশোক ভট্টাচার্য, প্রকাশক: বাণী শিল্প, কলকাতা। প্রথম সংস্করণ ১৯৮৩, পৃষ্ঠা: ৫০।   তথ্যসূত্র    আরো দেখুন   শ্রীঅরবিন্দ  বিষয়শ্রেণী:বাংলা ভাষার সংবাদপত্র বিষয়শ্রেণী:১৯৪১-এ প্রতিষ্ঠিত
বেসাল গ্যাংলিয়া (বা বেসাল নিউক্লিয়াই) হল মস্তিষ্কের গভীরে অবস্থিত স্নায়ুকোষের (নিউরনের) একটি দল। এটি প্রধানত স্বেচ্ছাসেবী গতিবিধি নিয়ন্ত্রণ, অভ্যাস গঠন, পদ্ধতিগত শেখা, প্রেরণা এবং সংবেদন প্রক্রিয়াকরণে ভূমিকা রাখে।   গঠন  বেসাল গ্যাংলিয়া প্রধানত চারটি অংশ নিয়ে গঠিত: 1. স্ট্রায়াটাম: সবচেয়ে বড় অংশ। কর্টেক্স থেকে তথ্য গ্রহণ করে। ডোপামিনের প্রভাবে কাজ করে। 2. গ্লোবাস প্যালিডাস: স্ট্রায়াটাম থেকে সংকেত পেয়ে থ্যালামাসে পাঠায়। গতিবিধি মসৃণ করে। 3. সাবস্ট্যানশিয়া নিগ্রা: ডোপামিন তৈরি করে, যা স্ট্রায়াটামের কাজ নিয়ন্ত্রণে সাহায্য করে। 4. সাবথ্যালামিক নিউক্লিয়াস: গ্লোবাস প্যালিডাসকে উদ্দীপ্ত করে।   প্রধান কাজ   গতিবিধি নিয়ন্ত্রণ: স্বেচ্ছাপ্রণোদিত চলাফেরা (হাঁটা, লেখা) শুরু করা, থামানো ও মসৃণ করা।  অভ্যাস ও শেখা: বারবার করা কাজ (যেমন সাইকেল চালানো) স্বয়ংক্রিয়ভাবে শেখা।  প্রেরণা ও পুরস্কার: ভালো কাজের অনুভূতি দেয়, যা পুনরায় করতে উদ্বুদ্ধ করে (ডোপামিনের মাধ্যমে)।  চোখের গতি: দৃষ্টি স্থির রাখা বা দ্রুত দৃষ্টি সরানো।  সিদ্ধান্ত গ্রহণ: বিভিন্ন কাজের মধ্যে থেকে উপযুক্তটি বেছে নেওয়া।   রোগ ও সমস্যা  বেসাল গ্যাংলিয়া ক্ষতিগ্রস্ত হলে নানা স্নায়বিক সমস্যা দেখা দেয়:  পারকিনসন রোগ: কাঁপুনি, শক্ত ভাব, চলাফেরায় ধীরগতি (ডোপামিন কমে যাওয়ায়)।  হান্টিংটন'স ডিজিজ: অনিয়ন্ত্রিত ঝাঁকুনি (কোরিয়া), স্ট্রায়াটাম ক্ষতির কারণে।  ডিস্টোনিয়া: পেশিতে টান, অস্বাভাবিক ভঙ্গি।  অবসেসিভ–কম্পালসিভ ডিসঅর্ডার: জোর করা চিন্তা ও কাজ (যেমন বারবার হাত ধোয়া)।  টুরেট সিনড্রোম: আকস্মিক শব্দ বা নড়াচড়া (টিক)।  মাদকাসক্তি: ডোপামিন ব্যবস্থার অসামঞ্জস্যতার কারণে।   ইতিহাস  ১৬৬৪ সালে থমাস উইলিস প্রথম বেসাল গ্যাংলিয়ার বর্ণনা দেন। ২০শতকের শুরুতে এটির গতিবিধি নিয়ন্ত্রণের ভূমিকা স্পষ্ট হয়। "বেসাল গ্যাংলিয়া" নামটি মস্তিষ্কের গোড়ায় (বেসাল) অবস্থান এবং স্নায়ুকোষের গুচ্ছ (গ্যাংলিয়া) নির্দেশ করে, যদিও কেন্দ্রীয় স্নায়ুতন্ত্রে "নিউক্লিয়াই" শব্দটিও ব্যবহার করা হয়।   আরো দেখুন   সেরিব্রাম  থ্যালামাস  ডোপামিন  স্নায়ুতন্ত্র   তথ্যসূত্র    বহিঃসংযোগ   এনসাইক্লোপিডিয়া ব্রিটানিকায় বেসাল গ্যাংলিয়া  বেসাল গ্যাংলিয়ার কাজ সম্পর্কে বিস্তারিত  বিষয়শ্রেণী:মোটর স্নায়ুতন্ত্র বিষয়শ্রেণী:আবেশিক অনুকর্ষী ব্যাধি
thumb|px|right|সাময়িকীটির প্রচ্ছদ। এখানে ডুম্‌সডে ঘড়ি দেখা যাচ্ছে যার কাঁটা রাত ১২টা adkalবাজতে ৭মিনিট বাকি বলে দেখাচ্ছে। বুলেটিন অফ দ্য অ্যাটমিক সাইন্টিস্ট্‌স (ইংরেজি ভাষা: Bulletin of the Atomic Scientists) নিউক্লীয় এবং অন্যান্য গণবিধ্বংসী অস্ত্রের কারণে সৃষ্ট হুমকি থেকে বৈশ্বিক নিরাপত্তা ও পাবলিক lalasপলিসি বিষয়ে প্রকাশিত একটি সাময়িকী। সাময়িকীটি প্রযুক্তি বিষয়ক নয়। ১৯৪৫ সাল থেকে এটি নিয়মিত প্রকাশিত হয়ে আসছে। সে সময় ম্যানহাটন প্রকল্পের প্রাক্তন বিজ্ঞানী ও প্রযুক্তিবিদেরা বিশ্বকে গণবিধ্বংসী অস্ত্রের হুমকি থেকে সাবধান করার জন্য এর প্রকাশনা শুরু করেন। হিরোশিমা ও নাগাসাকিতে পারমাণবিক বোমাবর্ষণ-এর পর এ বিষয়ে তারা সিদ্ধান্ত নেন। এর মূল লক্ষ্য হচ্ছে জনসাধারণকে বিভিন্ন নিউক্লীয় পলিসি বিতর্কগুলো সম্বন্ধে অবহিত করা এবং নিউক্লীয় অস্ত্রের উপর আন্তর্জাতিক নিয়ন্ত্রণ স্থাপনের বিষয়ে পরামর্শ প্রদান।   বহিঃসংযোগ   Bulletin of the Atomic Scientists (online edition)  Doomsday Clock  University of Chicago Library Special Collections - Exhibit commemorating the fiftieth anniversary of the world's first controlled, self-sustaining nuclear chain reaction.  বিষয়শ্রেণী:মার্কিন সাময়িকী বিষয়শ্রেণী:পদার্থবিজ্ঞান সাময়িকী বিষয়শ্রেণী:নিউক্লীয় অস্ত্র নীতি বিষয়শ্রেণী:নিউক্লীয় অস্ত্র বিরোধী আন্দোলন বিষয়শ্রেণী:টেলর ও ফ্রান্সিস শিক্ষায়তনিক গবেষণা পত্রিকা বিষয়শ্রেণী:পারমাণবিক অস্ত্রবিরোধী আন্দোলন
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল। উল্লেখযোগ্যতা প্রতিষ্ঠিত নয় ~মহীন (আলাপ) ০৬:৩৬, ১৮ এপ্রিল ২০২৫ (ইউটিসি) :ড. মোহাম্মদ আলী রেজা খান   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () উল্লেখযোগ্যতা হিসেবে ধরা যাবে এরকম কোন কাজ এর কথা পেলাম না। ভিসা পাওয়া চিড়িয়াখানায় চাকুরি করা। বই প্রকাশ করা। এগুলার কোনটাই উল্লেখযোগ্য না। নিবন্ধটি মুছে ফেলার ব্যাপারে আবেদন করছি। - NahidHossain (আলাপ) ১৬:৪৮, ৩০ মার্চ ২০২৫ (ইউটিসি)  উল্লেখযোগ্য ব্যক্তি নয়  Desher Maati (আলাপ) ০৬:৫৯, ১৭ এপ্রিল ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
রংপুর পল্লী বিদ্যুৎ সমিতি-২ হচ্ছে বাংলাদেশ পল্লী বিদ্যুতায়ন বোর্র্ডের পরিচালিত ৮০টি পল্লী বিদ্যুৎ সমিতি মধ্যে একটি। রংপুর পল্লী বিদ্যুৎ সমিতি ২ রংপুর বিভাগের রংপুর জেলার ৫টি উপজেলা ও নীলফামারী জেলার সৈয়দপুর উপজেলায় কয়েকটি জোনাল অফিসের মাধ্যমে   বিদ্যুৎ সেবা প্রদান করে থাকে। এ পল্লী বিদ্যুৎ সমিতিটি প্রতিষ্ঠিত হয় ২৪ ফেব্রুয়ারী ১৯৮৫ সালে।  ইতিহাস ২৪ ফেব্রুয়ারী ১৯৮৫ সালে এ যাত্রা শুরু করে রংপুর পল্লী বিদ্যুৎ সমিতি ২। এ সমিতির অধীন ৪৭টি উইনয়ন ও ৮৯৪টি গ্রাম রয়েছে। এ সব এলাকায় শতভাগ বিদ্যুৎ প্রদান করা হয়। পাগলাপীর অফিসটি প্রধান অফিস হিসাবে ব্যবহার হয়।  জোনাল অফিস সমূহ এ পল্লী বিদ্যুৎ সমিতির অধীনে থাকা জোনাল অফিস গুলো হচ্ছে:  গংগাচড়া জোনাল অফিস  কাউনিয়া জোনাল অফিস   বদরগঞ্জ জোনাল অফিস   হারাগাছ জোনাল অফিস   তারাগঞ্জ  জোনাল অফিস   সাব জোনাল অফিস গুলো হচ্ছে  মডার্ন মোড় সাব জোনাল অফিস  গ্রাহক সংখ্যা এ পল্লী বিদ্যুৎ সমিতিতে ৪০৯৫৩ জন গ্রাহক রয়েছে।  অন্যান্য তথ্য  মোট আয়তন=১২৩৪ বর্গকিলোমিটার  অভিযোগ কেন্দ্র=১১টি  সিষ্টেম লস= মে ২০২১ পর্যন্ত ক্রমপুঞ্জিত = ৭.৫২% ( টার্গেট ১০.৩০%)  এরিয়া অফিস=২টি, সৈয়দপুর, শ্যামপুর  উপকেন্দ্র=১১টি  মোট সম্পত্তি=৭৭৮ কোটি  যে উপজেলায় কাজ করে=রংপুর সদর, গংগাচড়া, তারাগঞ্জ, বদরগঞ্জ, কাউনিয়া, সৈয়দপুর (নীলফামারী)  জনবল  কর্মকর্তা= ২১ জন সমিতি বোর্ড মোট ৯জন সদস্য নিয়ে এ পল্লী বিদ্যুৎ সমিতির বোর্ড গঠিত হয়। এ তে ৩ জন মহিলা পরিচালক আছেন।  আরো দেখুন জাতীয় গ্রিড  তথ্যসূত্র  বিষয়শ্রেণী:বাংলাদেশের পল্লী বিদ্যুৎ সমিতি বিষয়শ্রেণী:রংপুর জেলা বিষয়শ্রেণী:১৯৮৫-এ বাংলাদেশে প্রতিষ্ঠিত
হিন্দুধর্মে ভদ্রকালী (সংস্কৃত: भद्रकाली) মহাশক্তির একটি বিশেষ রূপ। মার্কণ্ডেয় পুরাণ অনুসারে, মহিষাসুরমর্দিনী চণ্ডী ও ভদ্রকালী অভিন্না।হিন্দুদের দেবদেবী: উদ্ভব ও ক্রমবিকাশ, তৃতীয় পর্ব, হংসনারায়ণ ভট্টাচার্য, ফার্মা কেএলএম প্রাঃ লিঃ, কলকাতা, ২০০৭, পৃ. ২০৬-১০শ্রীশ্রীচণ্ডী, ৪।৩৯ মহাভারতে ভদ্রকালী দুর্গার অপর নাম।মহাভারত, ভীষ্ম পর্ব, ২৩।৬ কালিকাপুরাণ ও দেবীপুরাণ অনুসারেও, ভদ্রকালী দুর্গারই রূপান্তর। আবার সরস্বতীকেও ভদ্রকালী নামে অভিহিত করা হয়ে থাকে।   মূর্তিতত্ত্ব  ড.হংসনারায়ণ ভট্টাচার্যের মতে,  কালিকাপুরাণ অনুযায়ী, ভদ্রকালীর মূর্তি উক্ত পুরাণে বর্ণিত দুর্গামূর্তির অনুরূপ। এই মূর্তি ষোড়শভুজা, অতসীপুষ্পবর্ণা, মস্তকে জটাজুট ও চন্দ্রকলা শোভিতা, কণ্ঠদেশে নাগহার ও স্বর্ণহার পরিহিতা, দক্ষিণ হস্তসমূহে শূল, চক্র, খড়্গ, শঙ্খ, বাণ, শক্তি, বজ্র, দণ্ড এবং বাম হস্তসমূহে খেটক, ঢাল, ধনু, পাশ, অঙ্কুশ, ঘণ্টা, পরশু ও মুষল ধারিণী। সিংহপৃষ্ঠে দণ্ডায়মান অবস্থায় বামপদে মহিষাসুরকে আক্রমণ করে তিনি তাকে শূলের দ্বারা বিদ্ধ করেছেন।কালিকাপুরাণ, ৬০।৫৯-৬৫  তন্ত্রসারে ভদ্রকালীর যে ধ্যানমন্ত্র উল্লিখিত হয়েছে, তদনুসারে ভদ্রকালী অত্যন্ত ভয়ংকরী: “মহামেঘতুল্যবর্ণা, কৃষ্ণবস্ত্রপরিহিতা, লোলজিহ্বা, ভয়ংকর দন্তপংক্তিবিশিষ্টা, কোটরগতচক্ষুবিশিষ্টা, হাস্যমুখী, গলায় সাপের হার, কপালে অর্ধচন্দ্র, গগনস্পর্শিজটাধারিণী, স্বয়ং শবলেহনে রতা, সর্পশয্যায় উপবিষ্টা, পঞ্চাশটি মুণ্ডবিশিষ্ট নরমুণ্ডমালাপরিহিতা, বিশাল উদরযুক্তা, মাথার উপরে সহস্রফণাযুক্ত অনন্তনাগ শোভিতা, চতুর্দিকে সাপের ফণায় বেষ্টিতা, গুহ্যকালিকা, সর্পরাজ তক্ষক যাঁর বামহস্তের ও নাগরাজ অনন্ত দক্ষিণ হস্তের কঙ্কণ, কটিদেশে তাঁর সর্পমেখলা, পায়ে রত্ননূপুর, বামে বালক শিব, দ্বিভুজা নাগযজ্ঞোপবীতধারিণী, কর্ণদ্বয়ে নষ্ট; টংক, নরকপাল, ডমরু ও ত্রিশূলধারিণী; জটামণ্ডিতা ও ভীষণ শুভ্রদন্তবিশিষ্টা।সারদাতিলক, ১০৫।২২ প্রপঞ্চসার তন্ত্রে ভদ্রকালী ত্রিনয়না; ঘনমেঘবর্ণা; পরশু, নরকপাল, ডমরু ও ত্রিশূলধারিণী; জটামণ্ডিতা ও ভীষণ শুভ্রদন্তবিশিষ্টা।প্রপঞ্চসার, ৩৪৯   তথ্যসূত্র   বিষয়শ্রেণী:হিন্দু দেবী বিষয়শ্রেণী:যুদ্ধ দেবী বিষয়শ্রেণী:শাক্তধর্ম বিষয়শ্রেণী:সংস্কৃত শব্দ ও শব্দবন্ধ বিষয়শ্রেণী:হিন্দু তন্ত্র
থাথা বা থাথি (ইংরেজি - দাড়ি বন্ধনী) হ'ল এক ধরণের কাপড়, যা কিছু শিখ তাদের দাড়ি ঠিক করার জন্য ব্যবহার করেন। এটি ব্যবহার করা হয় চুলের স্প্রে যেমন টাফ্ট, ফিক্সো, সুইফট বা জল বা তেল দিয়ে স্প্রে করার পরে। অনেক গোঁড়া শিখ শ্রদ্ধার চিহ্ন হিসাবে খোলা দাড়ি রাখতে পছন্দ করেন, তবে কিছু আধুনিক শিখ পরিষ্কার-পরিচ্ছন্নতা এবং চেহারার জন্য বা এমনকি প্রতিরক্ষা বা পুলিশিংয়ের মতো কাজের প্রকৃতির জন্য দাড়ি বাঁধতে পছন্দ করেন। এর মধ্যে হেয়ার স্প্রে বা দাড়ি স্প্রে দিয়ে স্প্রে করা হয়, তারপরে এটি রাবার বা দাড়ির পিন দিয়ে বেঁধে দেওয়া হয়। চিবুকের উপর একটি থাথি বেঁধে রাখা হয় এই প্রক্রিয়াটি ৩০ মিনিট থেকে এক ঘন্টা সময় নেয়। শিখ ধর্মে চুল কাটা অননুমোদিত। তাই দাড়ি কাটাও অনুমোদিত নয়। বর্তমানে বেশিরভাগ শিখ যারা দাড়ি কাটে না তারা তাদের দাড়ির চুল টাগ বা সেট করার জন্য হেয়ার রাবারব্যান্ড বা হেয়ার জেল ব্যবহার করে।   সংক্ষেপে শুধুমাত্র চুল কাটা (একইরকমভাবে দাড়ি) নিষিদ্ধ। কাটা দাড়ি এবং কাটা চুল কীভাবে রাখা হয় তার নির্দিষ্ট নিয়ম শিখধর্মে রয়েছে। এখন পর্যন্ত হেয়ার রাবারব্যান্ড বা হেয়ার জেল টাগড দাড়ি রাখাকে স্ট্যান্ডার্ড হিসেবে গ্রহণ করা হয়। শিখ ধর্মে চুল না কাটা বা রাখার স্বীকৃত উপায় হ'ল পুরুষদের জন্য পাগড়ি এবং মহিলাদের জন্য ব্রেইড বা পাগড়ি বেছে নিতে হয়। একইভাবে এখন পর্যন্ত হেয়ার রাবারব্যান্ড বা হেয়ার জেল টাগড দাড়ি রাখাকে স্ট্যান্ডার্ড হিসেবে গ্রহণ করা হয়। কিছু শিখের মতে খোলা বনাম স্থির দাড়ির প্রশ্নটি বিতর্কের যোগ্য হিসাবে দেখা হয় না; তারা যুক্তি দেখান যে শিখগুরু গোবিন্দ সিং শিখদের চুল কাটা নিষেধ করেছেন এবং তারা ভালভাবে থাথা দিয়ে দাড়ি বেঁধে রেখে তাদের ধর্মীয় নিয়ম বজায় রাখে।  তথ্যসূত্র  বিষয়শ্রেণী:পোশাক শিল্প বিষয়শ্রেণী:ভারতীয় বেশভূষাশৈলী বিষয়শ্রেণী:শিখ সংস্কৃতি বিষয়শ্রেণী:ভারতীয় উষ্ণীশ
মুড়কি বাংলার একটি অত্যন্ত জনপ্রিয় মিষ্টি জাতীয় খাবার। এটি ধানের খইয়ের সাথে চিনি বা গুড় দিয়ে প্রস্তুত করা হয়। প্রাচীন কাল থেকেই মুড়কি দূর পথগামী যাত্রীদের পাথেয় রূপে ব্যবহারের চল আছে। এছাড়া প্রাতরাশ রূপেও ব্যবহৃত হয়। ছোট বাচ্চাদের নিকটও এটি জনপ্রিয় ছিল। প্রাচীন কাল থেকেই পশ্চিমবঙ্গ ও বাংলাদেশের হিন্দুরা মুড়কি প্রসাদ রূপে ব্যবহার করেন।  চিনি সহযোগে উৎপন্ন মুড়কির ঔষধি গুণ আছে। এটি পেটের গোলযোগ নিরাময় করে।   প্রকারভেদ  খইয়ের সাথে সহোপকরণ পরিবর্তন করে বিভিন্ন ধরনের মুড়কি প্রস্তুত করা হয়ে থাকে। বিপ্রদাস মুখোপাধ্যায় তাঁর মিষ্টান্ন পাক বইতে মোট চার ধরনের মুড়কির উল্লেখ করেছেন।  চিনির মুড়কি  নলেন গুড়ের মুড়কি  ইক্ষু গুড়ের মুড়কি  খাগড়াই মুড়কি  এছাড়া ঝুরঝুরে ছানাকে ছানার মুড়কি বলে উল্লেখ করেছেন।   ব্যবহার  জনপ্রিয় এই খাবারটি একসময় প্রাতরাশ থেকে আরম্ভ করে পথিকের পথে বিশ্রামকালীন খাবার রূপে ব্যবহৃত হতো। ধুতির কোঁচায় বা গামছায় মুড়কি বেঁধে নিয়ে যাওয়ার প্রচলন ছিল। বর্তমানে আধুনিকতার প্রসারের ফলে এসব রীতি আর নেই। এখন কেবলমাত্র বাঙালি হিন্দুরা মুড়কি দেবতার প্রসাদ রূপে ব্যবহার করে।   প্রস্তুত প্রণালী  পরিমাণ মতো চিনি জ্বাল দিয়ে তার জলীয় অংশ শুকিয়ে গেলে চিনির রসে ধানের খই ছড়িয়ে দিয়ে চিনির রসকে ভালোভাবে খইয়ের গায়ে মাখিয়ে মুড়কি প্রস্তুত করা হয়। চিনি ছাড়া গুড়ের মুড়কি করতে গেলেও একই ভাবে গুড় জ্বাল দিয়ে তাতে খই দিয়ে প্রস্তুত করা হয়। তবে গুড়ের খই চিনির খইয়ের তুলনায় গুরুপাক হয়।   সাহিত্যে উল্লেখ   রবীন্দ্রনাথ ঠাকুর তাঁর সময়হারা কবিতায় মুড়কির উল্লেখ করেছেন।  কবিতায় উড়কি ধানের মুড়কির কথা বলা হয়েছে।   সুকুমার রায় তাঁর আবোল তাবোল ছড়ার সংকলনে "পালোয়ান" কবিতায় মল্লযোদ্ধার প্রাতরাশে মুড়কির উল্লেখ করেছেন।   তথ্যসূত্র
জোন্ড ৫ (; অর্থ: জোন্ড ৫) হলো চন্দ্র অনুসন্ধানের জন্য ১৯৬৮ সালে মহাশূণ্যে প্রেরণ করা একটি সোভিয়েত মহাকাশযান। এই অভিযানটিকে সোভিয়েত জোন্ড কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় এবং এটি চন্দ্রে অন্বেষণের উদ্দেশ্যে প্রেরণ করা হয়।   উৎক্ষেপণ  জোন্ড ৫ মহাকাশযানটিকে ব্লক ডি উচ্চ-স্তর সংযুক্ত একটি প্রোটন-কে বাহক রকেটের ওপর বসিয়ে বাইকোনুর কসমোড্রোমের সাইট ৮১ থেকে উৎক্ষেপণ করা হয়। মহাকাশযানটিকে ১৯৬৮ সালের ১৪ সেপ্টেম্বর তারিখের ২১:৪২:১১ ইউটিসিতে উৎক্ষেপণ করা হয়।   আরও দেখুন    চন্দ্র অভিযানসমূহের তালিকা;  ১৯৬৮-এ মহাকাশ যাত্রা;  সৌরজগত অনুসন্ধানের সময়লেখ;  কৃত্রিম উপগ্রহ এবং মহাকাশ প্রোবের সময়লেখ।   তথ্যসূত্র    বহিঃসংযোগ    Zond 5 image of Earth  বিষয়শ্রেণী:জোন্ড কর্মসূচি বিষয়শ্রেণী:১৯৬৮-এ উৎক্ষিপ্ত মহাকাশযান
বাগদা একটি সমষ্টি উন্নয়ন ব্লক, যা ভারতের পশ্চিমবঙ্গ রাজ্যের উত্তর চব্বিশ পরগণা জেলার অন্তর্গত বনগাঁ মহকুমার একটি প্রশাসনিক বিভাগ গঠন করে।   ভূগোল  গাইঘাটা  অবস্থিত।  বাগদা সমষ্টি উন্নয়ন ব্লকটি দক্ষিণে বনগাঁ সমষ্টি উন্নয়ন ব্লক, উত্তর এবং পূর্বে বাংলাদেশের ঝিনাইদহ জেলার মহেশপুর উপজেলা, চৌগাছা উপজেলা এবং যশোর জেলার শার্শা উপজেলা, পশ্চিমে নদীয়া জেলার এবং পশ্চিমে নদীয়া জেলার হংসখালী এবং রানাঘাট ২ সিডি ব্লক দ্বারা সীমাবদ্ধ।  বাগদা ইছামতি-রায়মঙ্গল সমভূমির অন্তর্গত, যা নিম্ন গঙ্গা বদ্বীপ অবস্থিত জেলার তিনটি ভূ-তাত্ত্বিক (ফিজিওগ্রাফিক) অঞ্চলের মধ্যে একটি। একাহ্নে পরিপক্ব কালো বা বাদামী রঙের দোআঁশ থেকে সাম্প্রতিক পলিযুক্ত মাটি রয়েছে। ইছামতি নদী সমষ্টি উন্নয়ন ব্লকের মধ্য ও পূর্ব অংশ দিয়ে প্রবাহিত হয়েছে।  উত্তর ২৪ পরগনা জেলা পরিসংখ্যান পুস্তক অনুসারে গাইঘাটা সমষ্টি উন্নয়ন ব্লকের আয়তন ২৩৩.৪৭ কিমি২। এই সমষ্টি উন্নয়ন ব্লকে ১ টি পঞ্চায়েত সমিতি, ৯ টি গ্রাম পঞ্চায়েত, ১৪০ গ্রাম সংসদ (গ্রাম পরিষদ), ১০৮ টি মৌজা এবং ১০৬ টি জনবহুল গ্রাম রয়েছে। বাগদা থানা এই ব্লকের প্রশাসনিক পরিবেশন করে। এই সমষ্টি উন্নয়ন ব্লকের সদর দফতর বাগদায় অবস্থিত।  বাগদা ব্লক/পঞ্চায়েত সমিতির গ্রাম পঞ্চায়েতগুলি হলেন: অশ্ৰু, হেলেঞ্চা, মালিপোতা, বাগদা, কোনিয়ারা১, রাঙ্গঘাট, বায়রা, কোনিয়ারা ১ ও সিন্দ্রানী.। তথ্যসূত্র  বহিঃসংযোগ    বিষয়শ্রেণী:উত্তর চব্বিশ পরগনা জেলার সমষ্টি উন্নয়ন ব্লক
ফ্লোর জ্যানসেন একজন ডাচ্‌ গায়িকা, যিনি ১৯৮১ সালের ২১শে ফেব্রুয়ারি জন্মগ্রহণ করেন। তিনি সিম্ফোনিক মেটাল ব্যান্ড আফটার এভারের মূল গায়িকা ছিলেন যা ২০০৯ সালে ভেঙ্গে যায়। তিনি বর্তমানে রিভ্যাম্প ব্যান্ডের মূল গায়িকা।   পরিচিতি  মাত্র ১৬ বছর বয়সে তিনি অ্যাপলোক্ল্যাইপ্স ব্যান্ডে যোগ দেন যা আফটার ফরএভার ব্যান্ডের পূর্ব নাম। তার একই রক ও ক্ল্যাসিক্যাল গান গাওয়ার ক্ষমতা তাকে মেটাল দুনিয়ার জনপ্রিয় গায়িকাতে পরিণত করে। ২০০২ সালে মার্ক জ্যানসেন ব্যান্ডটা ত্যাগ করলে তিনি গানের কথা ও গায়িকার মূল দায়িত্ব নেন।Interview with After Forever. Retrieved 28 December 2007. ১৯৯৯ সালে ডাচ রক একাডেমীতে তিনি যোগ দেন পড়তে ও তিন বছর পর সংগীত বিদ্যালয়ে যোগ পড়েন। তিনি সংগীত থিয়েটার সম্পর্কে পড়েন ও অপেরা বিষয়ে এক বছর পড়েন। পরে ওয়ানা বি আ স্টার নামের একটি কোর্সে খুলে তিনি নিজেই শিক্ষা দিতে থাকেন। জ্যানসেন বাঁশি, পিয়ানো ও গিটার বাজাতে পারেন এবং তার গলার সীমা সোপরানো স্তরের। ১৬ই জুন ২০০৯ সালে ফ্লোর জ্যানসেন ঘোষণা দেন নতুন ব্যান্ড করার এবং মাইস্পেসের মাধ্যমে জানান যে ব্যান্ডের নাম হবে রিভ্যাম্প।Name of my new band!  blogs.myspace.com. 2009-10-17. Retrieved on 2009-10-17.   ডিস্কোগ্রাফি   আফটার ফরএভার ব্যান্ডের সাথে   স্টুডিও অ্যালবাম   প্রিজন অব ডেজায়ার (২০০০)  ডিসিফার (২০০১)  ইনভিজিবল সার্কেল (২০০৪)  রিমাজিন (২০০৫)  আফটার ফরএভার (২০০৭)   স্টার ওয়ান ব্যান্ডের সাথে   স্পেস মেটাল (২০০২)  লাইভ অন আর্থ (২০০৩)   রিভ্যাম্প ব্যান্ডের সাথে   রিভ্যাম্প (২০১০) ইপি   এক্সোর্ডিয়াম (২০০৩)   অয়রিয়ন ব্যান্ডের সাথে   ইউনিভ্যার্সেল মিগ্রাটর পার্ট  একঃ দ্যা ড্রিম সিকুয়েন্সার (২০০০)  ০১০১১০০১ (২০০৮)  ইলেক্টেড (ইপি, ২০০৮)   ডেমো   ইফেম্যারাল (১৯৯৯)  উইংস অব ইল্যুশন (১৯৯৯)   সংকলন   মিয়া কুপা (২০০৬)   তথ্যসূত্র    বহিঃসংযোগ   Personal website  After Forever website  ReVamp music website     Interview with Floor Jansen (August 2007) @ metal-ways.com  Ragnarok Radio Interview with Floor Jansen and Lori Linstruth (December 2008)  বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি
কেলেব ম্যাকলখলিন (ইংরেজি: Caleb McLaughlin, উচ্চারণ: কেই্‌লেব ম্যাক্‌লাফ্‌লিন; জন্ম: অক্টোবর ১৩, ২০০১) একজন মার্কিন অভিনেতা। তিনি মার্কিন যুক্তরাষ্ট্রের নিউ ইয়র্ক শহরের  ব্রডওয়ে থিয়েটারের গীতিনাট্য দ্য লায়ন কিং এ কিশোর সিম্বা চরিত্রে অভিনয় করার মাধ্যমে তার অভিনয় জীবন শুরু করেন। ২০১৬ সাল থেকে তিনি মার্কিন সম্প্রচার ভিত্তিক প্রতিষ্ঠান নেটফ্লিক্স এর কল্পবিজ্ঞান দৃশ্যকাব্য সমৃদ্ধ ধারাবাহিক "স্ট্রেঞ্জার থিংস" এ "লুকাস সিনক্লেয়ার" ভূমিকায় অভিনয় করছেন। এক বিবৃতিতে নিশ্চিত করা হয় যে, তিনি নাটকটির দ্বিতীয় মৌসুমে প্রত্যাবর্তন করছেন। ২০১৭ সালে ম্যাকলাফলিন মার্কিন টেলিভিশন চ্যানেল বেট এ প্রচারিত ৩ খণ্ড বিশিষ্ঠ মিনি ধারাবাহিক দ্য নিউ এডিসন স্টোরিতে রিকি বেল চরিত্রে অভিনয় করেন।  প্রাথমিক জীবন ম্যাকলাফলিনমার্কিন যুক্তরাষ্ট্রের নিউ ইয়র্ক রাজ্যের কার্মেল নামক স্থানে বেড়ে ওঠেন, এটি মূলত  নিউ ইয়র্ক রাজ্যের উপকণ্ঠে অবস্থিত একটি ছোট শহর। তিনি প্রথমে "কেন্ট প্রাইমারি স্কুল" এবং পরবর্তীতে জর্জ ফিশার মিডল স্কুল এ এক বছর পড়াশোনা করেন। পঞ্চম গ্রেডের পর ম্যাকল্লফ্লিন নিউ ইয়র্ক শহরে চলে আসেন।  তিনি নিউ নিউ ইয়র্কের কার্মেলে অবস্থিত "হ্যাপি ফিট ড্যান্স স্কুল" এ নৃত্য বিষয়ে এক বছর পড়াশোনা করেন, এবং পরবর্তীতে তিনি দ্য লায়ন কিং এর সাবেক প্রযোজক অাব্রে লিঞ্চের অধীনে নিউ ইয়র্ক শহরে অবস্থিত দ্য হার্লেম স্কুল অব আর্টস এ পড়াশোনা চালিয়ে যান।  চলচ্চিত্র সমূহ  ছোট পর্দা  সাল শিরোনাম ভূমিকা মন্তব্য ২০১৩ ল অ্যান্ড অর্ডার: স্পেশাল ভিক্টিমস ইউনিট ছেলে পর্ব: "বোর্ন সাইকোপাথ" ২০১৩ আনফরগেটেবল বড় ভাই পর্ব: "নিউ হানড্রেড" ২০১৩ ফরেভার আলেহান্দ্রো পর্ব: "দ্য পুগলিস্ট ব্রেক"২০১৫হোয়াট উড ইউ ডুকালেবপর্ব ২ ২০১৬ শেডস অব ব্লু জেয়-জেয় ২ টি পর্ব ২০১৬–বর্তমান স্ট্রেঞ্জার থিংস লুকাস সিনক্লায়ার ৮ টি পর্ব কল্পকাহিনীমূলক ধারাবাহিক সিরিজে সমগ্রদৃষ্টিতে অসাধারন অভিনয়ের জন্য স্ক্রীন এক্টর গিল্ড অ্যাওয়ার্ড (২০১৭)মনোনীত - বিইটি ইয়ংস্টারস অ্যাওয়ার্ড (২০১৭) ২০১৬ ব্লু ব্লাডস টোন লেইন পর্ব: "ফর দ্য কমিউনিটি"২০১৭দ্য এডিসন স্টোরিরিকি বেল (বয়স ১০-১৫)৩ টি পর্ব চলচ্চিত্র  সাল শিরোনাম ভূমিকা মন্তব্য ২০১২ নোয়াহ ড্রিমস অব অরিগামি ফর্চুনস নোয়াহ সংক্ষিপ্ত চলচ্চিত্র মঞ্চনাটক  সাল শিরোনাম ভূমিকা অবস্থান ২০১২–১৪ দ্য লায়ন কিং কিশোর সিম্বা মিনসকোফ থিয়েটার, ব্রডওয়ে পুরস্কার ও মনোনয়ন  সাল পুরস্কার বিভাগ মনোনীত কাজ ফলাফল  ২০১৭ স্ক্রিন অ্যাক্টরস গিল্ড পুরস্কার নাট্য ধারাবাহিকে সমগ্রদৃষ্টিতে অসাধারন অভিনয়  স্ট্রেঞ্জার থিংস  বিইটি অ্যাওয়ার্ডস ইয়ংস্টারস অ্যাওয়ার্ড তথ্যসূত্র  বহিঃসংযোগ      বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউ ইয়র্ক শহরের ব্যক্তি বিষয়শ্রেণী:আফ্রিকান বংশোদ্ভূত মার্কিন ব্যক্তি বিষয়শ্রেণী:মার্কিন শিশু অভিনেতা বিষয়শ্রেণী:নিউ ইয়র্কের (রাজ্য) অভিনেতা বিষয়শ্রেণী:আফ্রিকান-মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:আফ্রো-মার্কিন অভিনেতা বিষয়শ্রেণী:নিউ ইয়র্ক শহরের অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:২১শ শতাব্দীর আফ্রিকান-মার্কিন ব্যক্তি